દિવાળીના દિવસે મુખ્યમંત્રી બોર્ડર ઉપર દેશના સિમાડાઓની રક્ષા કરનાર સૈનિકો વચ્ચે ખાસ્સો સમય ગાળી તેમનો હોંસલો વધારનાર છે. તેમના અન્ય જાહેર કાર્યક્રમો બાદ તેઓ થોડા કલાક માટે સાંજના સમયે વતન રાજકોટમાં આવશે. અને પરિવારના ચોપડા પૂજનમાં અને પરિવાર મિલનમાં ભાગ લેશે. જો કે આ કાર્યક્રમને ખુબ અંગત રાખવા માગતાં મુખ્યમંત્રીના જાહેર શેડ્યુલમાં પણ દર્શાવાયો નથી. મુખ્યમંત્રીનો પારિવારિક બિઝનેશ શહેરના ગરેડિયા કુવા રોડ ઉપર આવેલો છે. નાનકડી પેઢીમાં પણ તેમણે ઘણો સમય આપ્યો હતો. અહીંથી તેમના જાહેર જીવનની શરૂઆત પણ થઇ હતી. દિવાનપરામાં રાજેશ્રી સિનેમા સામે હજુ તેમનુ પારિવારીક નિવાસસ્થાન પણ છે.